CELEX: 32011R0011
Language: lv
Date: 2011-01-07 00:00:00
Title: Komisijas Regula (ES) Nr. 11/2011 ( 2011. gada 7. janvāris ), ar ko groza atsevišķas regulas par preču klasifikāciju kombinētajā nomenklatūrā

8.1.2011   
            
            
               LV
            
            
               Eiropas Savienības Oficiālais Vēstnesis
            
            
               L 5/1
            
         KOMISIJAS REGULA (ES) Nr. 11/2011
   (2011. gada 7. janvāris),
   ar ko groza atsevišķas regulas par preču klasifikāciju kombinētajā nomenklatūrā
   EIROPAS KOMISIJA
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Haizivju skrimšļu pulveris želatīna kapsulās, ko izmanto kā pārtikas piedevu, tika klasificēts pozīcijā 0305 saskaņā ar Komisijas 1998. gada 27. augusta Regulu (EK) Nr. 1858/98 par atsevišķu preču klasifikāciju kombinētajā nomenklatūrā (2). Sagatavota eļļa (kas satur naktssveces eļļu, piena taukus un E vitamīnu) želatīna kapsulu iepakojumā, ko izmanto kā pārtikas piedevu, tika klasificēta pozīcijā 1517 saskaņā ar Komisijas 1992. gada 3. decembra Regulu (EEK) Nr. 3513/92 par atsevišķu preču klasifikāciju kombinētajā nomenklatūrā (3).
            
         
               (2)
            
            
               Apvienotajās lietās C-410/08 līdz C-412/08 Swiss Caps AG v Hauptzollamt Singen
                   (4) Eiropas Savienības Tiesa nolēmusi, ka produkti kapsulās, kas paredzēti izmantošanai kā pārtikas piedevas, ir klasificējami pozīcijā 2106 kā pārtikas izstrādājumi, kas nav minēti vai iekļauti citur.
            
         
               (3)
            
            
               Tādēļ ir lietderīgi pielāgot Regulu (EK) Nr. 1858/98 un Regulu (EEK) Nr. 3513/92, lai novērstu atšķirīgu tarifu klasifikāciju un nodrošinātu vienotu kombinētās nomenklatūras piemērošanu Eiropas Savienībā.
            
         
               (4)
            
            
               Tādēļ attiecīgi jāgroza Regula (EK) Nr. 1858/98 un Regula (EEK) Nr. 3513/92.
            
         
               (5)
            
            
               Papildus iepriekš minētajiem labojumiem ir jāgroza Komisijas 2009. gada 26. novembra Regula (EK) Nr. 1179/2009, ar ko groza vai atceļ dažas regulas par preču klasifikāciju kombinētajā nomenklatūrā (5). Tabulās, kas iekļautas tās I, II un III pielikumā, uzskaitītas regulas, uz kurām attiecas grozījumi (attiecīgi, izmainot KN kodu, svītrojot regulas punktu vai atceļot regulu). Minētā I pielikuma tabulas 1. punktā un minētā III pielikuma tabulas 3. punktā — abos ir norāde uz Komisijas 1979. gada 13. marta Regulu (EEK) Nr. 484/79 (6); tāpat arī minētā I pielikuma tabulas 79. punktā un minētā II pielikuma tabulas 31. punktā — abos ir norāde uz Komisijas 1995. gada 21. novembra Regulas (EEK) Nr. 2696/95 (7) pielikuma tabulas 3. punktu.
            
         
               (6)
            
            
               Lai labotu šo situāciju, jāgroza Komisijas Regulas (EK) Nr. 1179/2009 I pielikums, svītrojot tā 1. un 79. punktu.
            
         
               (7)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Svītro Regulas (EK) Nr. 1858/98 pielikuma tabulas 2. punktu.
   2. pants
   Svītro Regulas (EEK) Nr. 3513/92 pielikuma tabulas 1. punktu.
   3. pants
   Svītro Komisijas Regulas (EK) Nr. 1179/2009 I pielikuma tabulas 1. un 79. punktu.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 7. janvārī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 241, 29.8.1998., 17. lpp.
   
      (3)  OV L 355, 5.12.1992., 12. lpp.
   
      (4)  2009. gada 17. decembra spriedums Krājumā vēl nav publicēts, 29. un 32. punkts.
   
      (5)  OV L 317, 3.12.2009., 1. lpp.
   
      (6)  OV L 64, 14.3.1979., 47. lpp.
   
      (7)  OV L 280, 23.11.1995., 17. lpp.